กรมที่ดินเร่งคนซื้อบ้านโอนก่อน 26 มี.ค.
อธิบดีกรมที่ดิน เตือนประชาชน-ผู้ประกอบการ ทำธุรกรรมให้เสร็จก่อน 26 มี.ค.
25 ก.พ. 2553

อธิบดีกรมที่ดิน เตือนประชาชน-ผู้ประกอบการ ทำธุรกรรมให้เสร็จก่อน 26 มี.ค.
นายอนุวัฒน์ เมธีวิบูลวุฒิ อธิบดีกรมที่ดิน กล่าวว่า หลังจากที่รัฐบาลไม่ต่ออายุมาตรการภาษีอสังหาริมทรัพย์ คาดว่าจะมีประชาชน ผู้ประกอบการมาขึ้นทะเบียนมากขึ้น ในช่วง 2 สัปดาห์สุดท้ายก่อนหมดอายุมาตรการภาษี ซึ่งมาตรการจะหมดอายุในวันที่ 26 มี.ค.นี้ ไม่ใช่วันที่ 28 มี.ค. เนื่องจากวันที่ 27 และ 28 มี.ค. ตรงกับวันหยุดราชการ จึงขอให้ประชาชนที่ต้องการใช้สิทธิรีบดำเนินธุรกรรมให้เรียบร้อย
ทั้งนี้ก่อนหน้า กรมที่ดิน ขอให้กระทรวงการคลังยืดอายุวันสุดท้ายเป็นวันจันทร์ที่ 29 มี.ค. แต่ไม่สามารถทำได้ เพราะมาตรการภาษีเป็นการกำหนดวันหมดอายุชัดเจน ไม่สามารถยืดหยุ่นขยายเวลาออกไปได้
นายอนุวัฒน์ กล่าวว่า กรมที่ดินได้เพิ่มจำนวนเจ้าหน้าที่ส่วนกลางจำนวน 50-100 คน กระจายออกไปช่วยในส่วนของเขตกรุงเทพมหานครและปริมณทลที่มีปริมาณการทำธุรกรรมสูง และสั่งให้ดำเนินการให้ผู้ที่มายื่นเรื่องภายในวันที่ 26 ก่อน 16.30 น. ต้องขึ้นทะเบียนได้รับสิทธิทางภาษีทุกราย เพื่อไม่ให้ประชาชนต้องเสียความรู้สึก เพราะกรณีที่พลาดไม่ได้รับสิทธิภาษี ต้นทุนของประชาชนก็จะเพิ่มขึ้นมาก
นายอนุวัฒน์ กล่าวว่า ในช่วง 2 ปีที่ผ่านมาที่ประกาศใช้มาตรการภาษีอสังหาฯ ส่วนของการลดค่าธรรมเนียมการโอน และการจดจำนอง ทำให้กรมที่ดินสูญเสียรายได้ที่ต้องนำส่งเข้ารัฐและจัดสรรให้ท้องถิ่นหายไปปีละปกระมาณ 2 หมื่นล้านบาท หลังจากยกเลิกมาตรการจะทำให้มีรายได้ในส่วนนี้กลับมาเหมือนเดิม